Danmarks nye kampfly kommer på udstilling til Danish Air Show, som afvikles i juni måned. Femte generations kampflyet F-35, som produceres af Lockheed Martin,...

Danmarks nye kampfly kommer på udstilling til Danish Air Show, som afvikles i juni måned. Femte generations kampflyet F-35, som produceres af Lockheed Martin, kommer på udstilling, men danskerne kommer forgæves til showet, hvis de forventer at se flyet på vingerne.

DR rapporterer, at F-35 ikke forventes at blive fremvist i luften ved Danish Air Show, men at deltagere må nøjes med at se udstillingsmodellen.

F-35 er af både det danske forsvarsministerium og den danske regering indstillet til at blive Danmarks kommende kampfly. Men flyet bliver ikke demonstreret i luften, som man ellers kunne have håbet på, når Danish Air Show afvikles i Vojens ved Fighter Wing Skydstrup.

Derimod får både Boeings Super Hornet og Airbus’ Eurofighter Typhoon luft under vingerne, når de sammen med de velkendte F-16 Fighting Falcon indtager med luftopvisninger.

Major Jeppe Bech fra Fighter Wing Skydstrup giver i en udtalelse til DR Syd udtryk for sin skuffelse over den manglende opvisning af F-35, ved det kommende airshow:

Vi ville rigtig gerne have haft sådan en på besøg. Det kunne være fedt, men desværre er der ikke lige nogen, der er klar til at stå i Danmark på dagen – desværre.

Problemet er, at der er så få af de nye F-35 kampfly i Europa – i hvert fald endnu – og derfor kan der ikke stilles fly til rådighed til airshowet, hvilket selvfølgelig skuffer arrangørerne bag dagen.

Til gengæld vil det være muligt at se kampflyet helt tæt på, som udstillingsmodellen står fremme. Der bliver stillet en attrap i glasfiber og stål op, og der vil være personale fra Lockheed Martin til stede, så forhåbentlig vil kunne besvare alle spørgsmål fra entusiaster og andre interesserede.

Danish Air Show finder sted lidt uden for Vojens i Fighter Wing Skydstrup, søndag d. 19. juni. Der er gratis adgang til Danish Air Show, hvorfor vi her på Forsvarsindustri.dk opfordrer alle interessede i at deltage.

Del gerne denne artikel med venner og bekendte, hvis gratis deltagelse ved Danish Air Show lyder interessant.